Fylleríinu lokið - vondir timburmenn yfirvofandi

Undanfarinn áratug hafa íslensku útrásarfyrirtækin siglt seglum þöndum við fagnaðarlæti og hvatningaróp hérlendra ráðamanna og fjölmiðla sem kepptust við að dilla og hossa “íslensku strákunum” í viðskiptalífinu. Þeir voru jú að meika það drengirnir með tugmilljónir króna í mánaðarlaun og kaupréttarsamninga á fáheyrðum kjörum.

Þetta myndband á síðunni hennar Láru Hönnu segir ákveðna sögu um það sem að baki lá.

En nú er fylleríinu líklega lokið og óhjákvæmilegir timburmenn framundan. Íslensku útrásarjöfrarnir eru í svipuðum sporum og bóndinn sem fór í kaupstaðarferð og fékk sér of mikið neðan í því hjá kaupmanninum – lyktandi af ævintýrum gærdagsins og líður ekkert allt of vel undir augnaráði heimilisfólksins.

Fyrri ummæli:
svo mikið rétt hjá þér og svo mikið sorglegt líka, þessir "spútnikar" ganga enn lausir og bjóða upp "brilliantlausnir" með svo mikilli vitneskju í allar hugsanlegar áttir að það hálfa er meira en nóg

Ummæli:
"Ég er húsbóndi á mínu heimili!" sagði bóndi alltaf þegar hann kom heim úr kaupstaðnum, vel rakur. En staðreyndin var sú að húsfreyjan réði ætíð öllu á heimilinu, bæði innanstokks og utan.
Það sagði föðuramma mín að minnsta kosti.
Föðurafi minn var nískur mjög og þegar amma kynti ofnana á vetrin sagði afi: "Þetta er eins og í helvíti!"
Þá sagði amma: "Hefur þú nú verið þar?!"

Verkefni: Tilfinning
Merking: Hlutlaust